Ona ne veruje - Ilić, Dejan (Peščanik NVO, 2021)
Više puta je Vladimir Gligorov na Peščaniku objašnjavao statistiku bolesti. Skretao je pažnju na to da se broj umrlih u Srbiji u protekloj godini i po znatno povećao u odnosu na prosek iz prethodnih godina. Zatim je sabrao zvanične podatke broja umrlih od kovida 19 i uporedio ih s ukupnim povećanim brojem umrlih te pokazao da je na hiljade više umrlih mimo bolesti. Zatim je predložio dva moguća objašnjenja - ili zvanična statistika umrlih od kovida 19 laže ili je zaraza znatno povećala smrtnost i od drugih bolesti u Srbiji. Objašnjenja se međusobno ne potiru, moguće je da su oba tačna. Šta god da je objašnjenje, u prvom koraku izvod je isti - u Srbiji ljudi umiru u velikom broju, znatno više nego ranije. I još: to je moglo da se izbegne. Krajnji izvod glasi: u Srbiji postoji "višak" smrti